Tallinna Kergetööstustehnikum

Tallinna Kergetööstustehnikum oli keskeriõppeasutus Tallinnas Lauteri tänaval. Praegu tegutseb samas hoones Estonian Business School. 

Selles koolis õpetati välja kergetööstuse töötajaid, nagu õmblejaid, kudujaid ja tikkijaid, kuid haridust anti ka hotellinduse erialal.

Ajalugu
Tallinna Kergetööstustehnikum asutati 29. novembril 1944 mitme väiksema kutsekooli liitmise teel ja see sai nimeks Tallinna Käsitööstuslik Tehnikum. Kool tegutses hoones Kentmanni 6b.
pisi|Tõnismägi 12/14
13. veebruaril 1945 nimetati kool ümber Tallinna Kergetööstustehnikumiks.Tallinna Kergetööstustehnikum. Koolist ja kooli ajaloost. Õpetajate Leht. 03.03.1995. 1945. aastal kolis õppeasutus hoonesse Tõnismägi 12/14, filiaal asus Nõmmel Nurme tänav 40. 
pisi|Nurme 40
Tallinna Kergetööstuse Tehnikumi õppekavades olid erialad: a) Rõivaste konstrueerimine ja modelleerimine; b) Dekoratiivkudumine; c) Trikotaaž ja tikandus; d) Dekoratiiv-nahkesemete tootmineHaridusministeeriumi tehnikumide 1946. aasta vastuvõtuplaan. Tallinna Kergetööstuse Tehnikum Tallinnas. Tõnismägi 12/14, Nõukogude Õpetaja, nr. 20, 17. mai 1946. 
pisi|Tallinna Kergetööstustehnikumi hoone Ants Lauteri tänav 3
Kuigi kooli nimetati hiljem veel mitu korda ümber (1948Ahto Kennik, Kesk-eriharidusest Eesti NSV-s sõjajärgseil aastail (1944–1960), Eesti NSV Teaduste Akadeemia Toimetised. Ühiskonnateadused, Kd. XVI, 1967, nr 3, lk 260–1954 Tallinna Tekstiili- ja Õmblustehnikumiks), jäi Tallinna Kergetööstustehnikum lõplikult püsima.

1956. aastal kolis tehnikum uude Ants Lauteri tänav 3 majja. 1970 aastateks oli tehnikum üks suuremaid koole. 1988. aastal hakati õpilasi vastu võtma rahvusliku Käsitöö erialale. Üldse on tehnikumis õpetatud ligi 40 eriala ja lõpetanuid on 15 000. 

Tallinna Kergetööstustehnikum lõpetas tegevuse 1. septembril 2006 ja erialane õpe koondati Tallinna Tehnikakõrgkooli, sekretäritöö osakond liideti Tallinna Majanduskooliga.

Juhte
1985–1988 Viktor Siilats

Õpetajaid
1978–1980 Ilmar Selge, õigusained

 Viited 

 Välislingid 
Mida teame Tallinna Kergetööstustehnikumist ?, Õpetajate Leht, nr. 47, 5. detsember 1992
Kategooria:Tallinna endised koolid
Kategooria:Eesti endised kutsekoolid